A legfrissebb statisztikák szerint minden tizedik-huszadik gyermeket érintő rendellenesség a **Szenzoros integrációs zavar** (SPD), az ingerfelvevés zavara a statisztikák szerint minden óvodai csoportban, és minden iskolai osztályban minimum egy gyerek érint!

**Mit él meg a gyermek?**

„Olyan érzés, mint mikor az ember vastag, szúrós gyapjú pulóverben, sapkában és sálban, gyapjú harisnyában indulna el a kánikulában délidőben egy tömött buszon a belvárosba, de a busz dugóba kerül és csak döcög, nem halad semmit, közben leülni se lehet. Eközben kéne okostelefonon élőben vizsgázni különböző nehéz matekfeladatokat megoldva, közben a buszon még lökdösődnek is, és nem lehet hallani semmit a példákból rendesen, de ha a vizsga nem sikerül, annak súlyos következményei lesznek.”\*

„Amikor telítődök az olyan mint egy rendes pánikroham. Érzem, hogy rosszul leszek, elönt a víz, lesápadok, azonnal ki kell jutnom bármi áron. Egy ponton túl akár ütve is (Fight or flight) pedig én egy szelíd, érett felnőtt vagyok. Korábban azt is hitték, hogy pánikbeteg vagyok. Nálam ilyen reakciót egy hangos mozi, a gyereksírás, a tömeg válthat ki. A szagokat is nagyon érzem, olyan mintha mindig terhes lennék.” \*\*

**Hogyan segíthetek?**

Első lépés, hogy a gyerek komfortját próbálom megteremteni: kényelmes ruha mindig tudjon, enni, inni, (ezek és a fáradtság könnyen vált ki összeomlást), fogadjam el az igényeit, ha nem eszik meg minden félét, akkor azt egye amit szeret, ha nem akar vendégségbe menni, ne vigyük minden nap stb..

Egy gyerek nem fogja tudni megmondani, hogy kezd telítődni és baja van, de ha látom, hogy sápad, lefagy, akkor tudom, hogy hamarosan összeomlik. Ilyenkor megfogom a kezét és egy csendes, nyugodt helyre viszem, ahol le tud nyugodni. Nap közben is oda lehet figyelni, hogy minden aktívabb tevékenység után legyen lehetőség csendesedni. Ezek a gyerekek gyakran kivonják magukat a tevékyenségekből, játékból a zaj stb miatt, de ha én bevonom a játékba, odahívom és segítek neki elkezdeni a tevékenységet belejön és csinálja.

**További információk**

* <http://www.szenzorosagyerekem.hu/>
* <https://www.facebook.com/groups/szenzorostalalka/>
* <https://www.spdstar.org>

\*Jablonkai Anna, Kincső Alapítvány, gyerekpszichológus

\*Sz. G. felnőtt SPD-s